Prospērs Brigemans
Prospērs Jans Brigemans (franču: Prosper Jan Bruggeman; dzimis 1870. gada 14. martā, miris 1939. gada 6. martā) bija beļģu airētājs, olimpiskās sudraba medaļas ieguvējs 1900. gada vasaras olimpiskajās spēlēs. 1900. gada Parīzes olimpiskajās spēlēs Brigemans startēja divās airēšanas disciplīnās — stūrmaņa divniekos un astoņniekos. Olimpisko sudraba medaļu viņš ieguva airēšanas astoņnieku sacensībās, kur bija viens no Beļģijas komandas pārstāvjiem. Periodā no 1894. līdz 1902. gadam viņš startēja vairākos Eiropas čempionātos airēšanā, kurā viņš kopā izcīnīja 10 medaļas (6 zelta, 2 sudraba un 2 bronzas medaļas), lielāko daļu no tām, 6 medaļas, airēšanas astoņnieku disciplīnās.